Source: http://www.hodnotenia.sk/ochrana-spotrebitelov/
Timestamp: 2020-07-15 08:35:35+00:00
Document Index: 3660771

Matched Legal Cases: ['§ 8', '§741', '§741', '§9', '§11', '§ 9', '§11']

Ochrana spotrebiteľov | Hodnotenia.sk | Recenzie hotelov a cestovných kancelárií
Informácie Pravidlá používania a všeobecné podmienky Články
Ochrana zákazníkov cestovných kancelárií podľa zákona č.281/2001 Z.z.
Právny rámec ochrany zákazníkov cestovných kancelárií v Slovenskej republike tvorí zákon č. 281/2001 Z. z. o zájazdoch, podmienkach podnikania cestovných kancelárií a cestovných agentúr a o zmene a doplnení Občianskeho zákonníka v znení neskorších predpisov v súčinnosti so zákonom č. 250/2007 Z.z.. o ochrane spotrebiteľa v znení neskorších predpisov. V tejto informácii nájdete odpovede na niekoľko otázok, ktoré ste si už možno položili a ktoré potrebujete vedieť, aby ste sa stali rovnocennými partnermi v obchodných vzťahoch pri nakupovaní služieb v cestovných kanceláriách. Len ak budete poznať Vaše nároky a povinnosti, ktoré Vám dáva zákon, budete môcť predísť rôznym nedorozumeniam a stať sa aktívnym tvorcom trhu. Až potom vznikne predpoklad pre lepšie služby a poctivosť pri ich predaji.
Čo prináša zákon?
Zákon č. 281/2001 Z. z. vznikol z potreby zjednotenia pravidiel podnikania cestovných kancelárií a cestovných agentúr v Slovenskej republike s pravidlami, platnými v štátoch Európskej únie. V ustanoveniach zákona sú zakotvené princípy smernice EÚ č. 90/314/EEC o organizovanom cestovaní. Účinnosť tohto zákona je od l. októbra 2001.
Vzťahuje sa zákon na všetky služby CK?
Zákon sa týka len niektorých služieb cestovných kancelárií a tieto označuje pojmom zájazdy.
(3) Zájazdom nie je
(a) kombinácia služieb predávaná inému podnikateľovi na účel jeho ďalšieho podnikania,
(b) individuálne zabezpečenie a uskutočnenie dopravy, predaj dopravných cenín, predaj
vstupeniek na kultúrne, športové a iné podujatia a predaj sprievodcovských služieb,
(c) poskytovanie ubytovacích služieb subjektmi podnikajúcimi podľa osobitného predpisu,
ktorých ubytovacie zariadenia sú zaradené do kategórií.
Čo zákon určuje?
rozsah informácií o ponúkaných službách (zájazdoch) v katalógoch alebo v ponukových letákoch (§ 8)
obsah, náležitosti a podmienky zmluvy medzi cestovnou kanceláriou a zákazníkom (§741a - §741k)
povinnosť cestovnej kancelárie dohodnúť zmluvné poistenie zájazdu, na základe ktorého vzniká zákazníkovi právo na poistné plnenie v prípade jej úpadku, v dôsledku ktorého by nebola schopná svoje záväzky voči klientovi plniť (§9-§11).
Rozsah informácií o zájazde v katalógoch alebo v ponukových letákoch
Cestovná kancelária musí v katalógu, prípadne inou písomnou formou, presne, jasne, pravdivo, zrozumiteľne, úplne a riadne informovať o všetkých skutočnostiach, ktoré môžu mať vplyv na rozhodnutie záujemcu o kúpu zájazdu. Ide najmä o:
(1) Cestovná kancelária je povinná pred uzatvorením zmluvy o zájazde v katalógu, prípadne inou písomnou formou (ďalej len „katalóg“) presne, jasne, pravdivo, zrozumiteľne, úplne a riadne informovať o všetkých skutočnostiach, ktoré sú jej známe a ktoré môžu mať vplyv na rozhodnutie záujemcu o kúpu zájazdu najmä však o
a) termíne začatia a ukončenia zájazdu,
g) rozsahu stravovania a jeho forme,
k) rozsahu a podmienkach poistenia zájazdu (§ 9 až §11), o rozsahu poistného plnenia, o podmienkach na plnenie nároku objednávateľa, o poistiteľovi, s ktorým má cestovná kancelária uzatvorené poistenie zájazdu,